У школьныя гады Васіль Канстанцінавіч захапляўся спортам. Калі стаў выхавальнікам, паралельна трэніраваў валейбалістаў і баскетбалістаў. Яго выхаванцы станавіліся неаднаразовымі чэмпіёнамі Баранавіцкага раёна, прызёрамі абласных і рэспубліканскіх спаборніцтваў па стрытболе сярод клубаў па месцы жыхарства. І цяпер В.Л.Лаўрыновіч не пакідае гэтую справу. Напрыклад, каманда дзяўчынак-валейбалістак на спартакіядзе Саюзнай дзяржавы сярод школ-інтэрнатаў, якая праходзіла ў Выбаргу, заняла трэцяе месца.